Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) szerint a hangfelvétel készítése és tárolása adatkezelésnek számít. Az adatkezeléshez az érintett hozzájárulását be kell szerezni. A hozzájárulás megadásának szükségszerû elõfeltétele, hogy az ügyfelet tájékoztassák az ügyintézõvel folytatott beszélgetés rögzítésérõl. Ennek elmaradása esetén a beszélgetés hanganyaga jogszerûen nem
Paragraph Index: 1231

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) szerint a hangfelvétel készítése és tárolása adatkezelésnek számít. Az adatkezeléshez az érintett hozzájárulását be kell szerezni. A hozzájárulás megadásának szükségszerû elõfeltétele, hogy az ügyfelet tájékoztassák az ügyintézõvel folytatott beszélgetés rögzítésérõl. Ennek elmaradása esetén a beszélgetés hanganyaga jogszerûen nem rögzíthetõ. A telefonos ügyfélszolgálatokhoz érkezõ hívások közül nem indokolt mindegyiket rögzíteni. A hívásrögzítés elmaradhat azokban az esetekben, amikor az ügyfél kizárólag általános, konkrét személyhez nem köthetõ információkat kér. Elengedhetetlen azonban azoknak a hívásoknak a rögzítése, amelyek az ügyfél, illetve a betelefonáló személy jogához, jogos érdekét érintõ kérdéshez kötõdnek. A telefonos ügyfélszolgálatok menürendszerét célszerûen úgy javasolt kialakítani, hogy az ügyfelek számára egyértelmûen különválasztható legyen a rögzített, illetve a rögzítést nem igénylõ hívások köre. A rögzített hanganyagokat az engedélyeseknek védeniük kell a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, a véletlen megsemmisülés és sérülés ellen. Amennyiben az engedélyes az említett követelményeket teljesíti, szabadon dönthet arról, hogy milyen adathordozón tárolja a hívások hanganyagát. A rögzített hívások hanganyagában való keresés lehetõségét technikailag lehetõvé kell tenni annak érdekében, hogy egy esetleges jogvita esetén a hangfelvétel visszakereshetõ legyen. A rögzített hívásokat olyan formában kell tárolni (vagy a hívásokról olyan nyilvántartást kell vezetni), hogy a viszszakereséshez elegendõ legyen a fogyasztó azonosítójának és a hívás témájának ismerete. Hangsúlyozandó, hogy a hívó személy jogosult megismerni (visszahallgatni) az ügyintézõvel folytatott beszélgetésrõl készült felvételt, illetve a felvételrõl másolatot kérhet. A másolat kiadásának ingyenesnek kell lennie, ha a tájékoztatást kérõ a folyó évben azonos kérelmet még nem nyújtott be az érintett engedélyeshez [Avtv. 12. § (3) bekezdés]. 2006/162/II. szám A rögzített hívások tárolási ideje a célhoz kötött adatkezelés követelménye alapján határozható meg. A kiindulópont az, hogy az adatkezelõ csak az érintettel kötött szerzõdés teljesítéséhez szükséges ideig kezelheti a hangfelvételeket. A tipikusan határozatlan idõre kötött általános közüzemi szerzõdések esetében a hanganyagokat legkevesebb két éven át szükséges tárolni. Amennyiben az adatkezelés céljára való tekintettel az adatok tárolása már nem szükséges, a felvételeket törölni kell. Végezetül fel kívánjuk hívni az engedélyesek figyelmét a következõkre: – a telefonos ügyintézésen túl a papíron, illetve személyesen történõ ügyintézés lehetõségét is biztosítani kötelesek a fogyasztók számára, – mint adatkezelõk önálló felelõsséggel tartoznak a fent meghatározott követelmények teljesítéséért. Budapest, 2005. december 8. Dr. Péterfalvi Attila Horváth J. Ferenc adatvédelmi biztos elnök Magyar Energia Hivatal (1888/H/2005) [Állásfoglalás: nincs olyan indok, amely szerint a társadalmi szervezetekrõl és az alapítványokról vezetett bírósági nyilvántartások nyilvános adatairól csak az érintett szervezet vagy alapítvány képviselõje kérhessen kivonatot] Dr. Petrétei József igazságügy-miniszter Igazságügyi Minisztérium Budapest Tisztelt Miniszter Úr! Több panaszos sérelmezte, hogy – szemben más közhiteles nyilvántartásokkal – a társadalmi szervezetekrõl és az alapítványokról vezetett bírósági nyilvántartások nyilvános adatairól csak az érintett szervezet vagy alapítvány képviselõje kérhet kivonatot. Engedje meg, hogy kifejtsem a problémával kapcsolatos álláspontomat.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes